't Gief aonwijzinge vaan prehistorische bevolking vaan de eilande door de Beothuk (de oersprunkeleke bewoeners vaan wat noe Newfoundland is).

Beej Middelar zien reste vaan 'n Romeinse villa gevoonde. Ien 't verleije heurde Middelar beej 't Hertigdóm Gelder, dewijl Mook oonder Kleef vèl.

't Fortuna Sittard Stadion is e stadion in Zittert. 't In 1999 opgelieverd stadion is d'n toesbasis vaan voetbalclub Fortuna Sittard, wat tot daan touw ummer in De Baandert had gespäöld.

Bie de vólkstelling van 1992 ware de Hóngare nag in de mieërderheid. De oorspronkelik etnisch Hóngaarse stad kintj al vanaaf 1920 'ne groeate toestroum van Roemene. De industrialisatiepolitiek van Ceauşescu en 't vestigingsverbód veur Hóngare höbbe geliedj toet de hujige demografische opboew.

De Aw Kèrk (Nederlands: De Oudekerk) ies 'n buurtsjap van Sjpaubeek in de gemeinte Baek in Zuud Limburg. De beboewing ies gelege noordelik van de autobaan A76 van Heerle nao Gelaen-Zittert. De naam kump van de oarsjprónkelike (ouw) kèrk van Sjpawbaek, die hie tot 1837 gesjtange haet. Ouch de Annakapel, die ziech hie noe bevingk weurt door de luuj de ouw kèrk geneump. Dao liegke 30 hoezer.

Naeve versjèjje gedichte in ópdracht, begoes 't belke ech good te rólle in 2007 es e paar publicaties van 'm versjienge: o.a. in NRC-Next en in eenkel bloomlaezinge. Ooch brèkt e dör es podiumdichter. Dör de publicaties versjiengt èng 2007 z'ne debuutbundel: 'De Droomkleur'. Dit debuut wert good oonthaold dör diverse critici en aander dichters. De site Pomgedichten sjrieft: 'Ik ga nu trachten u te overtuigen waarom deze bundel van het teveel persé gelezen moet.' De Leestafel sjrieft zelfs: 'Een debuut lezen vormt altijd een nieuwe uitdaging. Deze bundel is gewoon schitterend in zijn eenvoud en complexiteit, en vraagt zeker naar meer.' () Internetmagazine Meander echter waor minder te sjpraeëke över d'r bundel en voond 'm pretentieus.

Ares I woar 'n rakèt die oontwikkeld woort um lui de ruimte in te lancere ('n zoegenaomd Crew Launch Vehicle) es oonderdeil vaan 't groetere Constellation program vaan de NASA. Veur vrach te lancere woort de Ares V oontwikkeld. De oontwikkeling vaan 'n nui rakèt is nudeg umtot de Space Shuttle nao 2010 neet mie zal vlege, en de VS gein aander meneer heet um lui in de ruimte te kriege. De bedoeling waor tot de ierste operationeel vlöchte in 2014 zouwe goon plaotsvinde.

Ónder de grónd loupe de geng van veurmalige koele of kolemiene. Dat ies te zeen aan plaatselike verzakkinge woadoor 't gebeed tamelik vochtig ies. In 1992 kaom de bösj aan de sjtiechting 't Limburgs Landschap. In de moere van versjillende ouwer hoezer loupe sjäöre vanwege miensja, tengevolge van verzakkinge door miengeng.

Liebik (Nederlands: Libeek) ies 'n buurtsjap van Se-Gietere (Sint Geertruid) in de gemeinte Èèsjde-Mergraote op 't plateau in Zuud-Limburg. Ouwer sjriefwies zint: Libec, Libois en Libay (Waalse variante). Liebik grens aan 't Belsj. Dao sjtoon 25 häöf en hoezer.

't Departement Hérault is eine vanne departementen in Frankriek en haet 't nómmer 34. 't Is gelaengen in 't centraal-zujelik deil van 't landj, grenzendj ane departemente: Aude, Aveyron, Gard en Tarn. De houfstad is Montpelier.